Өзбекстан төл мессенджерін іске қосады
"Өзбекстан төл мессенджерін іске қосады" | "https://abai.kz/post/61290"
TITLE: Өзбекстан төл мессенджерін іске қосады
URL: https://abai.kz/post/61290
META: "Өзбекстан төл мессенджерін іске қосады" | "https://abai.kz/post/61290"
DATE: 30.10.2017
AUTHOR(s): Abai.kz
TOTAL WORDS: 109
TEXT: "Өзбектелеком" жуырда Uzphone деп аталатын төл мессенджерін іске қосуды жоспарлап отыр, ол Telegram, Skype, Viber және WhatsApp мессенджерлерінің аналогы болады. Қазір бұл мессенджер альфа-сынақтан өтіп жатыр, ол арқылы хабарлама жолдап, телефон соғуға болады, деп хабарлады жергілікті ақпарат құралдары. "Ол әзірге жаппай қолданысқа шыққан жоқ. Екі айдың көлемінде бета-сынақ деңгейіне өтеміз. Келесі жылы оны ресми түрде көпшілікке таныстырамыз", – деді "Өзбектелеком" компаниясы филиалының директоры Марат Фаттахов. Болашақта, шамамен бір жылдан соң қосымшаны смарт-телевизорлармен және бақылау камераларымен байланысқа шыға алатындай етіп жетілдіріледі. Компания бір уақытта 1 млн қолданушыға қызмет көрсетуге әзір. Бұған дейін республикада әлеуметтік желілердің "Одноклассники" және Facebook аналогтары жасалған, бірақ олар өзбекстандықтар арасында аса танымал бола қойған жоқ. Abai.kz
